tartuNLP/wikipedia-smugri-20251201 huggingface dataset:
Maratea

Maratea on linnaks nimetatav omavalitsusüksus ("comune") Itaalias Basilicata maakonnas Potenza provintsis. Maratea sai linnaõigused vabariigi presidendi 2011. aasta 15. märtsi dekreediga.
Tänu maalilistele mägedele ja rannikumaastikele on Maratea piirkonnast kujunenud üks olulisemaid turismikeskusi. Maratead kutsutakse sageli Türreeni mere pärliks.
Maratea kõrgus merepinnast on 300 meetrit, asustustihedus keskmiselt inimest ruutkilomeetri kohta.
Haldus.
Maratea piirneb järgmiste omavalitsusüksustega: Rivello, Sapri (SA), Tortora (CS), Trecchina..
Maratea halduspiirides asuvad järgmised asulad ja asumid: Acquafredda, Brefaro, Castrocucco, Cersuta, Fiumicello-Santavenere, Marina, Massa, Porto, Santa Caterina.
Loodus.
Maratea on ainus Türreeni merega piirnev Basilicata omavalitsusüksus. Paljude abajatega liigendatud rannajoone pikkus on umbes 32 kilomeetrit.
Policastro lahes asub 3,2 ha pindalaga Santo Janni saar. Grottidest on tuntuim Grotta di Marina oma stalaktiitide ja stalagmiitidega.
Maratea peamised mäed on:
Maratea ainsaks jõeks on Noce, mis suubub Türreeni merre Castrocucco juures.
Ajalugu.
Arheoloogilised leiud annavad tunnistust sellest, et Matarea piirkond oli asustatud juba paleoliitikumis.
1531. aastal sai Matarea Habsburgide Karl V-lt "Città Regia" (kuningriigi linn) tiitli.
Mälestusmärgid ja vaatamisväärsused.
Sakraalarhitektuur.
Tänu arvukatele kirikutele, kabelitele ja kloostritele kutsutakse Mataread sageli ka 44 kiriku linnaks
 San Biagio basiilika
 Päästja kuju
Infrastruktuur.
Raudtee.
Maratead läbib Napoli-Reggio Calabria raudteeliin.
Sadam.
Porto di Maratea mahutab üle 500 aluse.
Jumaliku andega loojate nimekiri

Jumaliku andega loojate nimekiri (saksa "Gottbegnadeten-Liste") oli 1944. aastal Saksamaal koostatud 1041 nimest koosnev loovisikute loend. Loendisse kantud isikuid loeti asendamatuteks ja nad olid sõjaväkke mobiliseerimisest vabastatud. Ainus loendis olev välismaalane oli Johannes Heesters.
Asendamatute kunstnike loend.
Kuue tähtsama kirjaniku eriloend 
Kolme tähtsama helilooja loend
Näitlejate loend
Lauri Kärk

Lauri Kärk (sündinud 14. septembril 1954 Tartus) on eesti filmiajaloolane ja -kriitik.
Kärk lõpetas 1973. aastal Tartu 5. Keskkooli ja 1979. aastal Üleliidulise Kinematograafia Instituudi Moskvas filmiteaduse erialal. 
1977. aastast alates on ta avaldanud kokku üle 500 filmialase kirjutise. Neid on ilmunud nii ajakirjas Teater. Muusika. Kino kui ka ajalehtedes Sirp ja Postimees (nendest on ilmunud artiklikogumik ”Pildi sisse minek. Filmikirjutisi Tšehhovist "virtual reality"’ni 1977–1999”). Ta on teinud kaastööd Eesti entsüklopeediale (50 märksõnaartiklit). Kirjatööd on olnud fokuseeritud nii eesti nüüdisfilmi arengule kui ka maailma filmikunsti suurkujude loomingule. Lauri Kärk õpetab filmiajalugu süstemaatiliselt Kärk Tartu Ülikoolis alates 1990/91. õppeaastast.
Kärk on töötanud stuudios Tallinnfilm mängu- ja animafilmide toimetajana, näiteks on ta Leida Laiuse ja Arvo Iho ”Naerata ometi” (1985), Sulev Keeduse filmi ”Ainus pühapäev” (1990) ja Riho Undi animafilmi ”Kapsapea” (1993) toimetaja.
2013. aastal valiti Kärk Eesti Filmi Instituudi nõukogu aseesimeheks.
Lümanda vald (Kihelkonna kihelkond)

Lümanda vald (saksa keeles "Gemeinde Lümmada") oli vald Kihelkonna kihelkonnas Saaremaal.
1892. aastal ühendati Kihelkonna kihelkonda kuulunud 14 kogukonnast 6 Kihelkonna vallaks ja 8 kogukonda Lümanda vallaks (Lümanda, Atla, Karala, Kuusnõmme, Kulli, Pilguse, Kotlandi, Lahetaguse). 1893. aastal valiti Lümanda vallavanemaks Jüri Ratas.
1917. aastal asendati seisuslikud vallavolikogud demokraatlikult valitud vallanõukogudega ja vallad hakkasid haldama ka mõisamaad.
Vallas on sündinud Aleksander Hint ja August Mälk.
1934. aastal kinkis vald Eesti Vabariigile vabatkoha "Audako" nr. XIX A.
Dresiin

Dresiin (saksa keeles "Draisine") on kerge kaheteljeline raudteesõiduk. 
Nimetus "dresiin" tuleb saksa leiutaja Karl Draisi (1785–1851) perekonnanimest.
Dresiine liigitatakse inimjõul töötavateks (käsidresiin) ja mootordresiinideks. Mootordresiini mass on 300 kg – 50 t ja kandevõime .
Dresiine kasutatakse tavaliselt raudteede ülevaatlusel ja remontimisel. 
Eestis korraldatakse AS Go Groupi poolt alates 2002. aastast rahvusvahelist käsidresiinivõistlust nimega Relsiralli, mis toob kaheks päevaks kokku paljude riikide raudteelased ja raudteesõbrad.
Johannes Veski

Johannes Veski (sündinud 12. augustil 1986) on eesti näitleja, lavastaja ja teatrijuht.
Ta on lõpetanud 2009. aastal Tartu Ülikooli Viljandi kultuuriakadeemia näitlejana (7. lend).
2009. aasta asutas ta koos mõttekaaslastega endistes Salong-Teatri ja Teatrilabori ruumides sõltumatu teatri Cabaret Rhizome. 2013. aastal asutas ta koos Eero Järviste ja Cabaret Rhizome'iga Erinevate Tubade Klubi. Ta on mõlema teatri juhatuse liige ja kunstiline juht. 
Teatrirollid.
lav. P. Raudsepp/ K. Kivitar, Teatrilabor 2009
lav. P. Raudsepp, TÜ Viljandi Kultuuriakadeemia 2008
lav. V. Granov, TÜ Viljandi Kultuuriakadeemia 2008
lav. H. Rekkor, Kuressaare Linnateater 2008
lav. Igor Uibo, TÜ Viljandi Kultuuriakadeemia 2008
lav. Jaanika Juhanson, Teatrilabor 2007
lav. Tiit Palu, Endla Teater 2007
lav. K. Komissarov, Ugala 2006
lav. S. Heiberg, Rakvere Teater 2006
lav. H. Rekkor, TÜ Viljandi Kultuuriakadeemia 2006
lav. J. Juhanson, Ugala 2005
Lemmiktsitaat.
"All of old. Nothing else ever. Ever tried. Ever failed. No matter. Try again. Fail again. Fail better." ― Samuel Beckett
Isiklikku.
Tema isa on luuletaja Jaak Veski, poolõde on Kerli Veski.
Leonid Ananitš

Leonid Ananitš (sündinud 23. märtsil 1936 Gomeli oblastis) on endine Eesti NSV parteitöötaja ja riigitegelane.
Ta lõpetas aastal 1954 Novotšerkasski mäetehnikumi ja aastal 1960 Plehhanovi-nimelise Leningradi Mäeinstituudi. Aastal 1975 sai majanduskandidaadi kraadi.
Ta töötas aastal 1954 hüdrogeoloogina Primorje krais. Aastatel 1959–1960 oli ta Plehhanovi nimelise Leningradi Mäeinstituudi komsomolikomitee sekretär. Aastatel 1960–1966 oli ta komsomolitööl Leningradis, ÜLKNÜ Leningradi Linnakomitee üliõpilasnoorsoo osakonna juhataja, 1961. aastast ÜLKNÜ Leningradi Kirovi Rajoonikomitee esimene sekretär.
Aastatel 1966–1971 oli ta ELKNÜ Keskkomitee II sekretär, 1971–1972 EKP Tallinna Linna Kalinini Rajoonikomitee II sekretär, 1972–1979 EKP Kohtla-Järve Linnakomitee I sekretär. Aastatel 1979–1984 oli ta EKP Keskkomitee ehituse ja linnamajanduse osakonna juhataja, aastatel 1984–1987 Eesti NSV ehitusmaterjalide tööstuse minister. 
Ta oli aastast 1957 NLKP liige, 1976–1986 EKP Keskkomitee liige. Ta oli Eesti NSV Ülemnõukogu IX, X ja XI koosseisu saadik.
Tamīm ibn Ḩamad Āl Thānī

Tamīm ibn Ḩamad Āl Thānī (araabia keeles تميم بن حمد آل ثاني; sündinud 3. juunil 1980 Dohas) on alates 25. juunist 2013 Katari emiir.
Ta sai emiiriks pärast seda, kui tema isa Ḩamad ibn Khalīfah Āl Thānī troonist loobus.
Alborán

Alborán on saar Alboráni meres, mis jääb Vahemere lääneossa, umbes 50 km põhja Maroko rannikust ja 90 km lõunasse Almería provintsist Hispaanias. Saar kuulub Hispaaniale 1540. aastast, mil see vallutati Alboráni lahingus Tuneesia piraadilt nimega Al-Borani. Sellel asuvad väike Hispaania mereväe garnison ja automatiseeritud majakas.
Pugwashi konverentsid

Pugwashi konverentsid (inglise keeles "The Pugwash Conferences on Science and World Affairs") on rahvusvaheline organisatsioon, mis ühendab teadlasi ja teisi avaliku elu tegelasi, kes teevad koostööd sõjaliste konfliktide ohu vähendamiseks ning globaalsete julgeolekuriskide maandamiseks. Selle asutasid 1957. aastal Kanadas Nova Scotia provintsis Pugwashi külas Joseph Rotblat ja Bertrand Russell pärast Russelli-Einsteini manifesti avaldamist 1955. aastal.
Rotblati ja Pugwashi konverentsid pälvisid koos 1995. aastal Nobeli rahuauhinna tuumadesarmeerimiseks tehtud pingutuste eest. Alates organisatsiooni algse rahastaja Cyrus Eatoni surmast 1979. aastal tegutsevad rahvusvahelised üliõpilaste ja noorte Pugwashi rühmad.
Acri

Acri on linnaks nimetatav omavalitsusüksus ("comune") Itaalias Calabria maakonnas Cosenza provintsis. Acri sai linnaõigused vabariigi presidendi 2001. aasta 17. septembri dekreediga.
Acri kõrgus merepinnast on 720 meetrit, asustustihedus keskmiselt inimest ruutkilomeetri kohta.
Haldus.
Acri piirneb järgmiste omavalitsusüksustega: Bisignano, Celico, Corigliano Calabro, Longobucco, Luzzi, Rose, San Cosmo Albanese, San Demetrio Corone, San Giorgio Albanese, Santa Sofia d'Epiro, Vaccarizzo Albanese.
Acri halduspiirides asub 160 asulat ja asumit, sealhulgas järgmised: Acqua di Fico, Bellucci, Canaletta, Casalinella, Ceraco, Ceracò, Chimento, Cocozello, Corneto, Croce di Greca, Croce Don Paolo, Cuore di Maria, Cuta, Duglia, Farnarossa,Ferrante d'Aragona, Foresta, Gallone Pane, Gioia, La Mucone, La Mucone Sottano, Macchia di Baffi, Manca e Galera, Milano, Mischinella, Monsignore, Montagnola, Ordichetto, Pagania, Pagania del Vallone, Pantadia, Pantalea, Pantano d'Olmo, Pantano il Melo, Pantano Soprano, Pantano Sottano, Pastamolla, Petramorella, Piana di Caruso, Pietremarine, Pinitello, Policaretto, Pozzometro, Pucchio, Salice, San Giacomo d'Acri, San Lorenzo, San Martino, Sant'Adriano, Sant'Angelo d'Acri, Santa Maria la Fiumara, Santo Zaccheria, Serra di Cristo, Schito, Serra di Vuda, Serralonga, Serricella, Settarie, Sorbo, Vallone Cupo, Vallone il Melo, Vallone il Pero, Vallone U Midu, Vagno, Vammana, Vupo.
Loodus.
Acri territooriumil voolavad mitmed jõed, teiste seas Mucone, Calamo, Duglia, San Martino, Cieracò, Coriglianeto, Chàdamia, Trionto, Galatrella ja Mizofato.
Ajalugu.
Arheoloogilised väljakaevamised annavad tunnistust sellest, et Acri alad olid asustatud juba neoliitikumis (3500–2800 eKr).
II Puunia sõjas oli Acri Hannibali poolel ja alistati roomlaste poolt aastal 203 eKr.
Amantea

Amantea on linnaks nimetatav omavalitsusüksus ("comune") Itaalias Calabria maakonnas Cosenza provintsis. Amantea sai linnaõigused vabariigi presidendi 1973. aasta 8. juuni dekreediga.
Amantea on Türreeni mere lõunaranniku tuntud turismikeskus.
Amantea kõrgus merepinnast on 50 meetrit, asustustihedus keskmiselt inimest ruutkilomeetri kohta. 
Haldus.
Amantea piirneb järgmiste omavalitsusüksustega: Belmonte Calabro, Lago, San Pietro in Amantea, Serra d'Aiello, Cleto, Nocera Terinese (CZ).
Amantea halduspiirides asuvad järgmised asulad ja asumid: Acquicella, Camoli, Coreca, Campora San Giovanni.
Loodus.
Amantea paikneb põhja-lõunasuunaliselt Türreeni mere rannikul.
Amantea territooriumil voolavad Verre, Catocastro, Santa Maria, Colongi, Calcato, Oliva, Torbido, Rubano ja Savuto jõgi.
Ajalugu.
Antiikajal asus Campora San Giovanni juures Temesa (ladina keeles "Tempsa") asula.
 Barokkstiilis San Biagio kirik, tuntud ka kui toomkirik ("duomo"), pühitseti sisse 1677. aastal
 Gooti stiilis San Bernardino da Siena kirik pühitseti sisse 1436. aastal
 Carmine kirik ehk Püha Rochuse kirik pühitseti sisse 1685. aastal
 Kaputsiinide kirik ehk Santa Maria la Pinta kirik valmis 1698. aastal
 Barokkstiilis Sant'Elia ehk Jeesuse kirik valmis 1677. aastal
 Pinta ehk Campana katedraal
 Dominiiklaste klooster, suleti 1652
Infrastruktuur.
Raudtee.
Amantead läbib aastatel 1883–1895 rajatud Lõuna-Türreeni raudteeliin.
Sadam.
Campora San Giovanni juures asub "Porto Turistico Città di Amantea".
Vesiniku isotoobid

Vesiniku isotoopideks nimetatakse tema teisendeid, mille aatomid koosnevad ühest prootonist ja ühest elektronist, kuid aatomituumad sisaldavad erineva arvu neutroneid.
Vesinikul on kolm looduslikku isotoopi: 1H, 2H ja 3H. Vesinik on ainus element, mille isotoopidel on erinevad nimetused.
MOL Comfort

MOL Comfort (varem "APL Russia") oli Panamax-tüüpi konteinerilaev, mis ehitati 2008. aastal Mitsubishi Heavy Industriesi laevatehases Nagasakis Jaapanis. Laev sõitis Bahama lipu all, käitaja Mitsui O.S.K. Lines rentis seda Ural Container Carriers S.A.-lt.
Ajalugu.
Kiil pandi laevale tehasenumbriga 2234 Mitsubishi Heavy Industriesi laevatehases Nagasakis Jaapanis 23. augustil 2007. aastal ning 8. märtsil 2008 lasti laev vette. 14. juulil 2008 anti laev omanikule üle.
Tehnilised andmed.
MOL Comfort oli 316,00 m pikk ja 45,60 m lai, süvisega 14,5 m ja kogumahutavusega 86 692. 
MOL Comfortil oli üks üheteistkümnesilindriline ja kahetaktiline diiselmootor Mitsubishi-Wärtsilä RT-flex96C, mille koguvõimsus oli 62,920 MW, laeva kiirus oli 25,25 sõlme.
Mahutavus (laevandus)

Mahutavus on laeva ruume mahuliselt iseloomustav suurus. Eristatakse lastimahutavust, reisijatemahutavust ja registermahutavust.
Registermahutavuse liigid on ühikuta suurused, mis väljendavad laeva üldisi ja kaubaruumide mõõtmeid. Registermahutavus määratakse mõõtmisreeglite järgi, mis on kindlaks määratud laevade mõõtmise rahvusvahelise 1969. aasta konventsiooniga.
Registermahutavuse liigid: 
Varem mõõdeti laeva mahutavust registertonnides: brutoregistertonn (tähis brt) ja netoregistertonn (tähis nrt). Registermahutavuse tähised GT ja NT on uute laevade puhul kasutusel alates 1982. aastast.
Mahutavus (andmekandja)

Mahutavus (ka mälumaht, salvesti maht) on maksimaalne andmehulk (enamasti mega-, giga- või terabaitides), mida on võimalik salvestada andmekandjale. Andmekandjaks võib olla eraldiseisev seadis, näiteks laserplaat, kõvaketas, välkmälusalvesti (mälupulk, mälukaart), või elektroonikaseadme koosseisu kuuluv mälustruktuur.
Mahutavus (keemiline vooluallikas)

Mahutavus ehk elektrimahutavus on füüsikaline suurus, mis näitab, kui suure elektrihulga keemiline vooluallikas nimipingel mahutab. See elektrihulk, mida nimetatakse ka vooluallika nimilaenguks "Q"n, on salvestatud elektrokeemilise energiana primaarelementi selle valmistamisel või on salvestatav laadimisel sekundaarelementi välisest elektrienergia allikast. Nimilaengule vastavat elektrihulka on keemiline vooluallikas võimeline andma tühjendamisel elektriahelasse.
Corigliano Calabro

Corigliano Calabro (ladina keeles "Coriolanum", "Corellianum") on linnaks nimetatav omavalitsusüksus ("comune") Itaalias Calabria maakonnas Cosenza provintsis. Corigliano Calabro sai linnaõigused presidendi 1997. aasta 2. septembri dekreediga.
Corigliano Calabro kõrgus merepinnast on 210 meetrit, asustustihedus keskmiselt inimest ruutkilomeetri kohta.
Haldus.
Corigliano Calabro piirneb järgmiste omavalitsusüksustega: Acri, Cassano all'Ionio, Longobucco, Rossano, San Cosmo Albanese, San Demetrio Corone, San Giorgio Albanese, Spezzano Albanese.
Corigliano Calabro halduspiirides asuvad järgmised asulad ja asumid: Apollinara, Baraccone, Cantinella, Costa, Fabrizio Grande, Fabrizio Piccolo, Piana Caruso, San Nico, Scalo, Schiavonea, Simonetti, Thurio (Thurii), Torricella, Villaggio Frassa.
Loodus.
Corigliano Calabro piirneb kirdes ja idas Joonia mere Taranto lahega.
Ajalugu.
Esimesed teated Corigliano kohta on pärit aastast 977, kui maa vallutas Napoli emiir al Quasim.
 Hertsogiloss, võimalik rajamisaeg umbes 1073
Pille Taniloo

Pille Taniloo (sündinud 7. novembril 1961 Tallinnas) on pianist ja muusikapedagoog. 
Haridus.
Pille Taniloo on lõpetanud 1980. aastal Tallinna Muusikakeskkooli (õppis Ene Metsjärve klaveriklassis) ja 1985. aastal Tallinna konservatooriumi (dotsent Virve Lippuse juhendamisel). Seejärel õppis ta Eesti Muusika- ja Teatriakadeemias ja sai 1996. aastal magistrikraadi.
Töö.
Alates 1985. aastast töötab ta Heino Elleri nimelises Tartu Muusikakoolis klaveriõpetajana ning klaveri- ja kammeransambli osakonna juhatajana.
Pille Taniloo Tartu muusikaelu käsitlevaid artikleid on ilmunud ajalehtedes Sirp ja Postimees ning ajakirjas Muusika.
Tegevus muusikuna.
Osalemine konkurssidel.
Tema ansamblipartneriteks on olnud flötist Lande Lampe-Kits, klarnetist Margus Vahemets, tšellist Reet Mets, lauljad Taisto Noor, Merle Jalakas, Karmen Puis ja teised. Koos abikaasa organist Urmas Tanilooga on esitanud harvamängitavaid teoseid kahele orelile ja orelile neljal käel.
Isiklikku.
Pille Taniloo abikaasa on organist Urmas Taniloo, neil on poeg Joonas.
Rossano

Rossano (ladina keeles "Roscianum"), ekslikult tuntud ka kui "Rossano Calabro", on linnaks nimetatav omavalitsusüksus ("comune") Itaalias Calabria maakonnas Cosenza provintsis. Rossano sai linnaõigused vabariigi presidendi 1998. aasta 14. oktoobri dekreediga.
Rossano kõrgus merepinnast on 270 meetrit, asustustihedus keskmiselt inimest ruutkilomeetri kohta.
Haldus.
Rossano piirneb järgmiste omavalitsusüksustega: Calopezzati, Corigliano Calabro, Crosia, Cropalati, Longobucco, Paludi.
Rossano halduspiirides asuvad järgmised asulad ja asumid: Piragineti, Amica.
Loodus.
Rossano asub Sybarise oru idaserval, Sila platoo ja Joonia mere vahel, Taranto lahe edelakaldal.
Ajalugu.
Rossano rajati arvatavasti 11. sajandil eKr, 7.–2. sajandini eKr oli ta Magna Graecia osa. Hadrianus rajas Rossanosse sadama. 540–1059 oli Rossano Bütsantsi võimu all.
Hiie Asser

Hiie Asser (sündinud 20. mail 1961) on eesti pedagoog. Ta on Tartu Annelinna Gümnaasiumi direktor ja Tartu Ülikooli haridusteaduskonna õppejõud.
1998. aastast on Asser riikliku keelekümblusprogrammi eestvedaja ning loonud sellele nii teoreetilise kui ka praktilise baasi. 2000. aastast juhtis ta varajase keelekümbluse programmi uurimisrühma Tartu Ülikooli juures. 2003. aastal kaitses ta samal teemal doktoritöö "Varajane osaline ja täielik keeleimmersioon Eesti muukeelse hariduse mudelitena". Samuti on Asser 2000. aastatel Eesti koolides levinud lõimitud aine- ja keeleõppe metoodika (LAK-õppe) üks eestvedajaid ja koolitajaid. Alates 2007. aastast on ta osalenud eestikeelsele aineõppele ülemineku korraldamisel gümnaasiumiastmes.
Alates 2008. aastast on Hiie Asser Tartu Annelinna Gümnaasiumi direktor.
Raehärra

Raehärra oli ajaloolises linnavalitsemises eluks ajaks valitud rae liige, kes enamasti juhtis üht linnaomavalitsuse valdkonda või ametkonda. 
Eesti raehärrad.
Eesti raehärrad 1943–1944.
Teise maailmasõja aegse Saksa okupatsiooni ajal aastail 1943–1944 oli raehärra Eestis linnapea nõunik. Olenevalt elanike arvust oli Eesti linnades 8–16 raehärrat.
Mäksa vald (Võnnu kihelkond)

Mäksa vald (saksa keeles "Gemeinde Mäxhof") oli vald Võnnu kihelkonnas Tartumaal. Vallamaja asus Poka külas.
1938. aasta detsembris palus vallavolikogu Siseministrilt valla ümbernimetamist Emajõe vallaks, kuna senine nimi oli saadud endise mõisniku Meksi nimest, mille jäädvustamiseks pole vallal mingit põhjust.
Tündrimaa

Tündrimaa on endisaegne pinnamõõt. 
Rootsi ajal Liivimaal, 17. sajandil oli tündrimaa algselt 14 000 Rootsi ruutküünart, 1688. aasta maarevisjoni järgi 18 000 ruutküünrat, kuid 1690. aastal määrati selle suurus jälle 14 000 ruutküünra peale.
Eestis oli 19. sajandil paikkonniti tündrimaa suurus erinev: nt Põhja-Eestis kas 0,55 ha või 0,63 ha, Lõuna-Eestis 0,52 ha.
Taanis oli tündrimaa suurus 55,162 ha.
Viljar Veskiväli

Viljar Veskiväli (sündinud 12. mail 1936 Sassukveres) on eesti tööstustegelane ja endine Eesti NSV minister.
Ta lõpetas aastal 1960 Tallinna Polütehnilise Instituudi.
Ta töötas aastatel 1958–1980 Tallinna Masinatehases konstruktorina, tsehhi tehnoloogilise büroo juhatajana, tsehhiülemana, direktori asetäitjana tootmise alal, peainsenerina ja aastast 1973 direktorina. 
19. veebruarist 1980 26. juulini 1988 oli ta Eesti NSV kohaliku tööstuse minister. 27. juulist 1988 12. jaanuarini 1990 oli ta Eesti NSV Ministrite Nõukogu esimehe asetäitja ja Eesti NSV Riikliku Tööstuskomitee esimees. 
Aastatel 1990–1992 oli ta assotsiatsiooni "Eesti Tööstus" direktor, aastatel 1992–1998 Eesti Tööstuse ja Tööandjate Keskliidu tegevdirektor, aastatel 1998–1999 oli ta samas asutuses nõunikuks.
Ta oli aastast 1966 NLKP liige, aastatel 1986–1990 oli ta EKP Keskkomitee liige; aastast 1991 kuulus ta Eesti Koonderakonda. Ta oli Eesti NSV Ülemnõukogu X ja XI koosseisu saadik. Tema hobideks on kalandus, jahindus ja ehitus.
Megavitamiiniteraapia

Megavitamiiniteraapia (ingl k "megavitamin therapy"), ka megadoosides vitamiiniteraapia (ingl k "high-dose vitamin therapy") või ortomolekulaarne teraapia (ingl k "orthomolecular therapy") korral manustab vastava väljaõppe saanud meditsiinipersonal patsiendile megadoosides vitamiinipreparaate, et säilitada patsiendi hea tervis ning vältida ja/või ravida haiguslikke seisundeid.
Megavitamiiniteraapiat kasutatakse nii tõenduspõhises kui ka alternatiivmeditsiinis.
Standarddoos.
Soovitatav päevane toitainete hulk ehk RDA (ingl k "recommended daily allowance") on USA teaduste akadeemia teadlaste koostatud statistiliste standardnäitajate ja tabelitega raportid vitamiinide ja teiste toitainete päevase vajaduse näitlikustamiseks. Need on koostatud peamiselt USA ja Kanada elanikele. 
Megadoos.
Megavitamiiniteraapia korral manustatakse patsiendile vitamiinipreparaate kümneid kuni sadu kordi suuremas koguses, kui RDA standardannused ette näevad. Megadoosid manustatakse intravenoosselt ehk veenisiseselt (IV).
Biokeemilise indiviidi genoomika.
Geneetika arenguga seotult püütakse ka haiguslike seisundite korral lähtuda iga biokeemilise indiviidi geneetikat ja füsioloogiat arvestades. Megavitamiiniteraapiat rakendatakse nii pärilike haiguste, mitmete haiguslike seisundite, aga ka kemoteraapia vormina onkoloogiliste haiguste ravil.
Megavitamiiniteraapia näidustused.
Megavitamiiniteraapiat on rakendatud mitmete haiguslike seisundite raviks, näiteks ataksia, ketoatsidoos, Leigh' tõbi, "lactic acidosis", megaloblastiline aneemia, kardiomüopaatia homotsüstinuuria, migreen, südamehaigused, "neural tube defects", Downi sündroom, diabeetiline nefropaatia, kaasasündinud südamearenguhäired, dementsus, viljatus (meeste) jpt, alkoholitalumatus, alkoholi tarvitamisest põhjustatud angiin, suu-, söögitoru ja mao pahaloomulised kasvajad, hemolüütiline aneemia (põldoa söömisest ja/või selle õietolmu sissehingamisest), fenüülketonuuria, hüpoglükeemia, kardiomüopaatia, äkksurm, hüperlipideemia, skisofreenia, krooniline kurnatuse sündroom, homotsüstinuuria, sideroplastiline aneemia, tsüstationuuria, hüperoksaluuria, Coheni sündroom, autism, düskineesia vaimne alaareng, krambihood, kesknärvisüsteemi düsfunktsioonid, depressioon, D-vitamiini sõltuv rahhiit jpt.
George A. Bartholomew

George Adelbert Bartholomew (1. juuni 1919 – 2. oktoober 2006) oli ameerika bioloog, ornitoloog ja ökofüsioloog.
Ta õppis California Ülikoolis Berkeleys ja kaitses doktoritöö Harvardi Ülikoolis 1947. aastal. Seejärel töötas ta California Ülikoolis Los Angeleses. 
Tema tööd kujundasid tugevasti loomade ökofüsioloogiat. Selles vallas oli tal ka palju õpilasi.
George Bartholomew

George Bartholomew oli Ameerika Ühendriikide leiutaja.
Tema välja töötatud betoonisegust rajati 1891. aastal Ohio osariigis Bellefontaine'is USA esimene betoonist tänavasillutis.
Emili Arm

Emili Arm (sündinud 6. septembril 1993) on Eesti endine iluuisutaja, jäätantsija. Tema partneriteks on olnud Rodion Bogdanov ja hispaanlane Luis Fenero. Tema sportlaskarjäär katkes vigastuse tõttu juba 17-aastaselt. Pärast seda on ta tegutsenud iluuisutamistreenerina ning treenerina osales ta ka telesaates "Tähed jääl", kus tema partneriks oli Pearu Paulus.
Isiklikku.
Tema ema on endine Eesti Uisuliidu president, vandeadvokaat Maire Arm.
Maire Arm

Maire Arm (kuni aastani 1989 Maire Orviku; sündinud 28. märtsil 1962 Tallinnas) on Eesti vandeadvokaat ja sporditegelane. Aastast 1996 on ta Eesti Advokatuuri liige ning aastast 2008 advokaadibüroo Kraavi &amp; Partnerid vandeadvokaat ja partner
Aastail 2006–2010 oli ta Eesti Uisuliidu president, 2011–2018 asepresident ja alates 2018. aastast uuesti president. Ta on Eesti Olümpiakomitee esindajate kogu liige ning Premia jäähalli üks omanikke.
Isiklikku.
Tema tütar Emili Arm on iluuisutaja.
Bisignano

Bisignano on linnaks nimetatav omavalitsusüksus ("comune") Itaalias Calabria maakonnas Cosenza provintsis. Bisignano sai linnaõigused vabariigi presidendi 1994. aasta 24. märtsi dekreediga.
Bisignano kõrgus merepinnast on 350 meetrit, asustustihedus keskmiselt inimest ruutkilomeetri kohta.
Haldus.
Bisignano piirneb järgmiste omavalitsusüksustega: Acri, Cerzeto, Lattarico, Luzzi, Mongrassano, San Marco Argentano, Santa Sofia d'Epiro, Tarsia, Torano Castello.
Loodus.
Bisignano asub Sila eelmäestikus, Crati jõe orus.
Ajalugu.
Arheoloogilised väljakaevamised annavad tunnistust sellest, et alad olid asustatud juba XV/XIV sajandil e.m.a.
 Sant'Umile pühakoda, tuntud ka kui "Convento la Riforma"
 Santa Maria Assuntale pühitsetud katedraal
 Rooma allee, Bisignano peaväljak
Tartu Hansapäevad 2013

Tartu Hansapäevad 2013 (ka Lõhnavad Tartu Hansapäevad) oli 19.–21. juulil 2013 Tartus toimunud festival. Need olid 18. Tartu hansapäevad.
Tartu 2013. aasta hansapäevade korraldustoimkonda juhtis muusik Ants Johanson.
2013. aasta Tartu Hansapäevadel oli Tartu linn jagatud eri aladeks. Jaani kiriku ümbruses ja Antoniuse õuel asus Jaanilinn, Toomemäel Tartu Tähetorni ja Tartu Ülikooli Ajaloo Muuseumi läheduses Teaduslinn, Teaduslinna kõrval Kunstilinn ja Lastelinn. Tasku keskuse ümbruses asus Raualinn.
Hansapäevadega samal ajal toimus teist aastat ka Eesti suurim linnatriatloni võistlus Tartu Mill Triathlon 2013, samuti muusikafestival Klaaspärlimäng 18.-23. juulil.
Mehe suguelundid

Mehe suguelundid (lad "organa genitalia masculina") on nii sisemised (lad "organa genitalia masculina interna") kui ka välimised (lad "organa genitalia masculina externa") paljunemisorganid, mis moodustavad koos kuseelunditega tervikliku kuse-suguelundkonna ehk urogenitaalsüsteemi ("apparatus urogenitalis"). 
Sisemised suguelundid.
1. Munand (lad "testis", "orchis") (2) on munandikotis olev paariline suguelund, mis on eraldatud vaheseinaga. 
2. Munandimanus (2) – paiknevad munandite tagumisel ülemisel seinal. 
3. Eesnääre asub vahetult kusepõie all, kaalub umbes 20–25 grammi, koosneb 30–40 iseseisvast näärmest. Eesnääre on vastu pärasoolt ja seepärast palpeerib arst selle suurust läbi päraku ava. Vanematel meestel esineb eesnäärme suurenemist, millega kaasneb urineerimise takistus ja valulikkus. Eesnäärmepõletik on prostatiit.
4. Seemnepõiekesed (2) – paiknevad eesnäärme kohal 
5. Seemnejuhad (2) – juhivad sperma mehe organismist välja
6. Sugutisibulanäärmed (2) – hernesuurused
Välimised suguelundid.
1. Munandikott (1) – kaitseb munandeid
2. Suguti (1) – on väga rikkalikult varustatud veresoontega, mis sugulise erutuse korral täituvad verega ja see tagabki suguti jäigastumise.
3. Sugutilukk (1) – on suguti eesmine osa ja seda katab nahaleste, mida nimetatakse eesnahaks. 
Fimoos.
Fimoos (lad "phimosis") – eesnaha ava kitsenemus ka eesnahakitsenemus on poisslastel esinev anatoomiline eripära, mille korral on eesnaha tagasilükkamine sugutilukilt takistatud. Poisslastel peaks see selguma kuni 4. eluaastani. 
Invasiivne sekkumine.
Fimoosi korral sekkutakse vajadusel kirurgiliselt. Kuna kirurgiline sekkumine teostatakse üldanesteesia seisundis (ka üldnarkoosis), on tüsistuste tekke võimalus kuni 34%. 
Ravimiteraapia.
Fimoosi korral kasutatakse edukalt ka kortikosteroide sisaldavaid salve.
Suguline areng.
Tunnused: 
Umbes 13–15-aastaselt areneb poisist nooruk; mõne areng toimub varem, mõnel hiljem. 
Seemnerakk on meessugurakk (mis on järglaste saamiseks vajalik rakk meestel).
Munarakk on naissugurakk ja neid on ainult naissool.
Seemnerakud hakkavad tekkima poistel murdeeas (seega tekib võimalus juba isaks saada!).
Brøndby vald

Brøndby vald on vald Pealinna piirkonnas Taanis. See asub Sjællandi saare idarannikul.
Valla pindala on 28,05 km². 2012. aastal elas seal 34 229 inimest.
Valla keskus on Brøndbyvester. Teised linnad on Brøndbyøster ja Brøndby Strand. Kõik kolm on Kopenhaageni eeslinnad.
Acerra

Acerra on linnaks nimetatav omavalitsusüksus ("comune") Itaalias Campania maakonnas città metropolitana di Napolis. Acerra sai linnaõigused vabariigi presidendi 1951. aasta 15. detsembri dekreediga.
Acerra kõrgus merepinnast on 26 meetrit, asustustihedus keskmiselt inimest ruutkilomeetri kohta.
Haldus.
Acerra piirneb järgmiste omavalitsusüksustega: Afragola, Brusciano, Caivano, Casalnuovo di Napoli, Castello di Cisterna, Maddaloni (CE), Marcianise (CE), Marigliano, Nola, Pomigliano d'Arco, San Felice a Cancello (CE).
Acerra halduspiirides asuvad järgmised asulad ja asumid: Pezzalunga, Gaudello.
Loodus.
30 aasta (1971–2000) ilmavaatluste andmetel oli Napoli kirdepoolsel ääremaal asuva Acerra külmima kuu, jaanuari, keskmine õhutemperatuur +8,7 °C, kõige soojema kuu, augusti, keskmine õhutemperatuur +24,7 °C. 1981. aasta maksimumtemperatuuriks oli +40 °C (augustis), miinimumtemperatuuriks –5,6 °C (jaanuaris).
Ajalugu.
Acerra on Campania üks vanimaid linnu. Esmaasukateks olid arvatavasti oskid, kes rajasid piirkonda "Akeru" (ladinakeelne nimi "Acerrae") nimelise asula. Aastal 332 eKr said acerralased roomlastelt hääleõiguseta kodakondsuse ("civitas sine suffragio"). II Puunia sõjas säilitas Acerra lojaalsuse roomlaste vastu ja purustati Hannibali poolt. Augustuse ajal sai Acerra munitsiipiumist rooma veteranide koloonia.
 Acerra krahvide kastell, purustati langobardide poolt 834. aastal, hiljem taastati
Ants Johanson

Ants Johanson (sündinud 11. juulil 1962) on eesti pärimusmuusik, saatejuht ja muusikateadlane.
Elulugu.
Ants Johanson õppis 1969–1972 Tallinna 18. 8-klassilises koolis, 1972–1980 Tallinna 22. Keskkoolis ning 1980–1986 Tartu Ülikoolis eesti keele ja kirjanduse erialal folkloristikat.
1986–1990 töötas ta Ülenurme Keskkoolis õpetajana, 1990–1993 Eesti Keele ja Kirjanduse Instituudis nooremteadurina, 1993–1996 Q-Raadios ja Raadio Kukus toimetajana ning 1995–2007 Eesti Pärimusmuusika Keskuses pressipealikuna. 2002. aastast on ta ARM Music OÜ projektijuht ja 2006. aastast Eesti Rahvusringhäälingus poole kohaga toimetaja-saatejuht.
Ants Johanson on toimetanud ja juhtinud ETV saadet "Muusikaelu" (2006), Vikerraadio saadet "Pärimuster" (alates 2005) ja Klassikaraadio saadet "Ruutjuur" (alates 2007); ta on tegelnud pressi- ja korraldustööga Viljandi pärimusmuusika festivalil, autorilaulufestivalil Mailaul ning Tartu Hansapäevadel.
Ta on Tartumaa Rahvakultuuri Keskseltsi juhatuse liige.
Poliitiline tegevus.
Ta kandideeris 2023. aasta Riigikogu valimistel Sotsiaaldemokraatliku Erakonna nimekirjas ja kogus valimisringkonnas nr 10 (Tartu linn) 114 häält ning ei osutunud valituks.
Isiklikku.
Ants Johanson pärineb muusikute suguvõsast. Tema õde ja vennad on Kärt, Mart ja Jaak Johanson, tema tädimees oli helilooja Veljo Tormis.
Napoli bioloogiajaam

Napoli bioloogiajaam (Stazione Zoologica) on bioloogiajaam Itaalias Napolis.
See on maailma vanimaid ja tuntumaid bioloogiajaamu. Selle asutas bioloog Anton Dohrn 1872. aastal ja see kujunes kiiresti rahvusvaheliseks teaduskeskuseks, eelkõige merebioloogia vallas. 
Napoli bioloogiajaamas käis juba esimestel aastakümnetel töötamas palju nimekaid biolooge, nende seas Jakob von Uexküll, August Weismann, Hans Driesch, Jacques Loeb, Theodor Boveri, Otto Warburg, Thomas Morgan jpt. Samuti näiteks Fridtjof Nansen. Tartus õppinud zooloog Nikolaus Kleinenberg oli Anton Dohrni esimene assistent.
Middlesbrough

Middlesbrough on linn Kirde-Inglismaal North Yorkshire'i krahvkonnas.
Cervinara

Cervinara on linnaks nimetatav omavalitsusüksus ("comune sparso") Itaalias Campania maakonnas Avellino provintsis. Cervinara sai linnaõigused vabariigi presidendi 1998. aasta 30. septembri dekreediga.
Cervinara kõrgus merepinnast on 284 meetrit, asustustihedus keskmiselt inimest ruutkilomeetri kohta.
Haldus.
Cervinara piirneb järgmiste omavalitsusüksustega: Avella, Montesarchio (BN), Roccarainola (NA), Rotondi, San Martino Valle Caudina.
Cervinara halduspiirides asuvad järgmised fraktsioonid: Castello, Curielli, Ferrari, Ioffredo, Pantanari, Pirozza, Salomoni, San Marciano, San Potito, Scalamoni, Trescine (keskus), Valle.
Ajalugu.
Pärimuse kohaselt on Cervinara saanud nime roomlaste poolt jumalanna Ceresele pühitsetud altari järgi. Esimene kirjalik ülestähendus Cervinara kohta pärineb aastast 837.
Perekonna tola

Perekonna tola on kaardimäng.
Mängu eesmärk:.
Mängu eesmärk on see, et sul saaksid kaardid esimesena käest otsa. Kui need on otsas, oled võitnud. 
Mängu käik.
Mängimiseks kasutatakse 52 kaardiga kaardipakki. Kaardid laotatakse selg pealpool ringikujuliselt lauale. Esimene mängija võtab ringist kaardi ja paneb selle ringi keskele. Sellest saab ringi keskel asuva kaardipaki alus. Edasi laotakse kaarte sinna kaardijärjestuses. Näide: kui esimene kaart on 9, siis sinna peale laotakse 10, soldat, emand, kuningas, äss, kaks jne. Esimene mängija, kui ta on pannud ringi keskele esimese kaardi ära, võtab uue kaardi. Kui see juhtub olema näiteks 10 ja ringi keskel on 9, nagu eelnenud näites, saab ta panna kaardi ringi keskel asuvale üheksale ning võtta ringist uue kaardi. Kui tal tuli näiteks 2, siis ta ei saa seda sinna peale panna ja ta asetab selle enda ette ning mängukord läheb järgmisele mängijale. Järgmine mängija võtab taas kaardi ja temal on nüüd võimalus panna see sobivusel kas ringi keskele või oma kaasmängija kaardile. Kui selleks on võimalus saab ta võtta uue kaardi kuni tuleb kaart, mida ei saa kuhugi panna.
Kui ringist on kaardid otsa saanud, pöörab mängija, kelle kord on enda ees oleva paki ümber. Nüüd on tal võimalus panna pealmine kaart sobivusel kas ringi keskele või kaasmängijate paki peale, kui seda ei saa teha, asetab ta pealmise kaardi õigetpidi lauale. Mängu võidab see, kelle kaardid saavad esimesena otsa.
Vladimir Klauson

Vladimir Klauson (19. juuni 1933 Luuga – 8. oktoober 2021) oli Eesti tööstusjuht ja Eesti NSV riigitegelane.
Ta lõpetas aastal 1952 keskkooli ja aastal 1957 Tallinna Polütehnilise Instituudi silikaatide tehnoloogia erialal insener-keemik-tehnoloogi kvalifikatsiooniga.
Ta töötas aastatel 1956–1961 Silikaltsiidi katsetehases töölise ja vahetusmeistrina; aastatel 1961–1980 aga Silikaltsiidi Teadusliku Uurimise ja Projekteerimise Instituudis vaneminseneri, osakonna juhataja ja aastast 1963 direktorina. 22. jaanuarist 1980 10. oktoobrini 1984 oli ta Eesti NSV ehitusmaterjalitööstuse minister. Aastatel 1984–1988 oli ta Silikaatbetooni Instituudi direktor.
Ta oli Eesti NSV Ülemnõukogu X koosseisu saadik. 
Isiklikku.
Tema poeg Aleksander Klauson on Tallinna Tehnikaülikooli tehnilise mehaanika professor. 
Tema hobideks olid ujumine (ta oli mitmekordne Eesti meister ujumises), suvila, seened, raamatud, bigbänd ja Raimond Valgre muusika.
Marko Torm

Marko Torm (sündinud 2. märtsil 1980 Kohtla-Järvel) on Eesti endine poliitik, XIV Riigikogu koosseisu liige.
Haridus.
Lõpetas 1998. aastal Kohtla-Järve Järve Gümnaasiumi.
Aastatel 1998–2002 õppis Sisekaitseakadeemias. Magistrikraad Tallinna Ülikoolist riigiteaduste erialal. Ta on täiendanud end Tartu Ülikoolis sotsiaaltöö alal ning lühematel koolitustel Islandil, Soomes ja Taanis.
Töökäik.
Lääne-Virumaa kriminaalpolitsei inspektor 2002, G4S Lääne-Virumaa teenindusjuht 2003–2005, Rakvere linna sisekontrolör 2006–2010, Rakvere abilinnapea 2010–2011, Rakvere linnavolikogu esimees 2013–2014, Lääne-Viru maavanem 2014–2017, Rakvere linnapea 2017–2019. 
Poliitiline tegevus.
Reformierakonna liige 2010–2023. Seoses Riigikogu liikme Taavi Rõivase tagasiastumisega 15. detsembril 2020 sai temast päev hiljem asendusliikmena XIV Riigikogu liige.
Muu tegevus.
Eesti Ööjooksu ja muude tervisespordiürituste algataja ja korraldaja. Tema eestvedamisel on Rakveres algatatud liikumissari "Terve Rakvere liigub". 
Ta on Eesti Evangeelse Luterliku Kiriku Rakvere Kolmainu koguduse liige.
Aadu Ojamets

Aadu Ojamets (18. august 1904 – 11. juuli 1941) oli eesti kommunist.
Aadu Ojamets oli põllutööline, Vastseliina valla 1. augustil 1940 kinnitatud vallavanema abi ja hiljem täitevkomitee abiesimees, EK(b)P liige, koostas küüditatavate nimekirja. 
Ta hukati Vastseliina vallamaja sauna ja Piusa jõe vahelisel maa-alal koos veel 13 kommunistliku kollaborandiga.
Turis

Turis (Turris) on Kristjan Jaak Petersoni väljamõeldud eesti pseudomütoloogia sõjajumal. 
Nimest.
Turis on kõuejumal, kes on saanud nime Thori järgi. Temaga oli kokku sulanud rahvajuht Ots, kes eestlased Aasiast Eestisse tõi, nii et sellest tuli Turis-Ots. 
Päritolu.
Turis ei pruugi olla üldse Eestist pärit, sest meenutab soome mütoloogiast Turisast. Turisas on samuti Soome Tuuri Thorist alguse saanud. Tursa nime ollakse aga Eestis varem tuntud, sest sellesarnaseid kohanimesid on Eestist leida. 
Ohverdamine.
Talle olevat ohverdatud veiseid, lambaid ja inimesi. Friedrich Reinhold Kreutzwaldi väitel peeti sügisese pööripäeva ajal suur pidu Turise auks, kus talle iseäralike tempudega sikk ohverdatud. Kreutzwaldi poolt Neusi Volksliederis avaldatud ohvrilaulusse on palju mõistmata, mõtteta sõnu kuhjatud, nagu neid ainult mõni jabur võis lausuda:
Turriselle tura andeks,
Tura andeks, kirve kilbaks,
Ahtavarre elpatilleks,
Mõggusa mõega mõrsjaks. 
Tappame sikko sarvilise, 
Ahmame sõrgala kuninga.
Õho, õho! Sarvilista
Sõmmer-ie sõstra poiga!
Turris-sikko sarve otsa
Sõlmisin muistse sõnumi,
Punusin pühha-ie pühkmed,
Ennemuistsed murrikud.
Turris-silma, Turris-kõrva
Kulutaja kulejalle!
Kiirgliblikas

Kiirgliblikas ("Apatura" F.) on liblikate perekond.
Perekonda kuulub neli liiki. Lisaks on varem sellesse perekonda arvatud liigid eraldatud perekondadesse "Chitoria" ja "Mimathyma".
Eesti liigid.
Kaks Euroopas leiduvat liiki esinevad ka Eestis. 
Väike-kiirgliblikas ("Apatura ilia") on Eestis olnud väga haruldane, ent viimasel aastakümnel on tema arvukus suurenenud. Tema röövikud toituvad ja talvituvad remmelgatel, paljudel paplitel ja haabadel. Nukud asuvad kerges võrgendis lehtede vahel. Liblikaid võib kohata vanade pajude ja remmelgate läheduses ning segametsaservadel, hommikuti ka metsateedel või puiesteedel. Neid saab ligi meelitada teravalõhnalise juustuga. 
Suur-kiirgliblikas ("Apatura iris") lendab juuli algusest augusti keskpaigani metsaservadel, parkides ja alleedel.
Urmas Sepp (soojusenergeetik)

Urmas Sepp (sündinud 24. veebruaril 1956) Tallinnas on eesti firmajuht.
Ta lõpetas aastal 1975 Tallinna 10. Keskkooli ja aastal 1982 Tallinna Polütehnilise Instituudi tööstusliku soojusenergeetika erialal.
Ta oli aastatel 1985–1990 "Eesti Külaehituse" peaenergeetik. Aastast 1990 oli ta "AS ELKE Auto" juhatuse esimees, aastast 1999 samas nõukogu esimees. Lisaks on ta "AS ELKE Grupp" juhatuse liige, "AS Japauto" juhatuse esimees, nõukogu esimees; "HATAuto" juhatuse liige, nõukogu liige; "AS ELKE Investeeringud" juhatuse liige, nõukogu esimees, "AS Valoor" nõukogu liige, "AS ELKE Autorent" juhatuse esimees ja "AS ELKE Palivere Puutööstus" nõukogu liige.
Tema hobideks on lauatennis ja suusatamine.
Boris Parm

Boris Parm VR II/3 (hilisem nimi Raiu Mullari; 5. november 1891 Lehtse, Järvamaa – 23. september 1979 Tallinn) oli Eesti sõjaväelane (ohvitseri asetäitja).
Boris Parm teenis Vabadussõjas Kalevlaste Malevas. Ta oli Eesti Vabadussõjalaste Keskliidu juhatuse liige ja Võitluse esimene toimetaja. Pärast vallandamist Eesti Maapangast, 19. jaanuaril 1931, läks ta kaikaga riigivanem Konstantin Pätsi vastuvõtule, et lunastataks Vabadussõja ajal antud lubadused. Riigivanem teatas, et kõiki lubadusi on võimatu täita, ja palus Parmul lahkuda. Samal päeval saatis Parm oma Vabadusristi Vabariigi Valitsusele tagasi.
Pärast seda hakati vapse kaikameesteks nimetama.
1932. aastal pandi Parmu ajalooline kaigas koos teiste temale kuuluvate esemetega võla katteks aresti alla. Kaigas jäeti Parmu käsutusse, kuid ta oli kohustatud seda oksjonipäevani alles hoidma.
13. septembril karistas Tallinna 10. jaoskonna rahukohtunik 50-kroonise trahvi või 10-päevase arestiga Riigikogu liiget Eduard Pesurit, kes oli nimetanud Boris Parmu provokaatoriks. Kohtus väitis Pesur, et ta on riigi peremees, millele Parm vastas, et riigi peremees on rahvas, mitte Riigikogu liige, kellele rahvas maksab palka.
1934. aastal võõrdus Parm vabadussõjalaste rahvaliikumisest, kuna see kaldus kõrvale sellest vaimust ja üldsuunast, millises on peetud kõik muistsed Eesti vabadusvõitlused ja ka viimane vabadussõda 1918–1920. "Peaks aga "vabadussõjalaste rahvaliikumine" saama Eestis oma kätte absoluutse võimu, siis on küll põhjust karta, et meil võib korduda seesama kannatuste, ihuliste ja hingeliste piinade Kolgata tee, nagu see juba tuttavaks saanud möödunud 700-aastases ajajärgus.
Boris Parm oli taarausuline ja astus välja Tallinna Jaani kogudusest, "et läbi lõigata viimane vormiline side selle orjaaegse usutunnistusega". Ta purustas Kadrioru lossi ette istutatud võõramaised lilled, mis ei olnud temale kui eesti isamaalasele ja rahvuslasele vastuvõetavad.
13. septembril 1932 üritas riigivanema jutule pääseda töötu Vabadussõja veteran kapten Karl Massakas, kelle politsei välja viis.
Isiklikku.
Raiu Mullari tütar oli kujur Juta Eskel, poeg oli matemaatik Rünno Mullari (1931–1968), pojapoeg Tanel Mullari on füüsik.
Ceppaloni

Ceppaloni on linnaks nimetatav omavalitsusüksus ("comune") Itaalias Campania maakonnas Benevento provintsis. Ceppaloni sai linnaõigused vabariigi presidendi 1960. aasta 3. juuni dekreediga.
Ceppaloni kõrgus merepinnast on 368 meetrit, asustustihedus keskmiselt inimest ruutkilomeetri kohta.
Haldus.
Ceppaloni piirneb järgmiste omavalitsusüksustega: Altavilla Irpina (AV), Apollosa, Arpaise, Chianche (AV), Montesarchio, Roccabascerana (AV), San Leucio del Sannio, San Nicola Manfredi, Sant'Angelo a Cupolo.
Ceppaloni halduspiirides asuvad järgmised asulad ja asumid: Barba, Beltiglio, Ripabianca, San Giovanni di Ceppaloni, Santa Croce, Tufara Valle.
Loodus.
Ceppaloni territoorium on valdavalt mägine, madalaima koha kõrgus merepinnast on 148 meetrit, kõrgeim koht asub 558 meetri kõrgusel merepinnast.
Ajalugu.
Esimesed teated Ceppaloni kohta on pärit 8. sajandist.
 Ceppaloni kastell
 Rotola tavern, 16. sajand
 Foglia palee San Giovannis, 18. sajand
 Barba kanjon
 Ceppalonis asuv barokkstiilis Santissima Annunziata kirik (endine klooster) pühitseti sisse 1507. aastal
 Beltiglios asuv Maria Santissima del Rosario kirik pühitseti sisse 1630. aastal
 Ristija Johannese kirik San Giovannis rajati 12. sajandil
Infrastruktuur.
Raudtee.
Umbes 10 km kaugusel Beneventost asuvat Ceppalonit läbib kaks raudteeliini, Benevento-Avellino ja Benevento-Cancello liin.
Veteran (Vana-Rooma)

Veteran oli auväärne, kaua aega Rooma sõjaväes teeninud sõdur, kes jäeti (enamasti pärast 20-aastast teenistust) veel mõneks ajaks sõjaväe juurde.
Veteranidel oli palju eesõigusi. Pidulikul errulaskmisel anti neile sõjaväediplom. Pärast seda hakkasid nad elama neile eraldatud maavaldustes ja kasutama maksusoodustusi. Veteranid olid keskkihti kuuluvate villaomanike ja orjapidajate peamine tugi ja reserv ning said seega vastujõuks II sajandist tugevnenud suurmaaomanikele, kes kasutasid tööjõuna koloone.
Veteranide sotsiaalne korraldus oli elujõuline ajavahemikus 753 eKr kuni 476. Tuntuimad juhid olid Gaius Marius, Gaius Julius Caesar ja Augustus.
Mockbuster

Mockbuster ehk võltskassahitt on film, mille eesmärk on teenida raha mõne teise filmi arvelt. "Mockbuster"'id sarnanevad kassahittidega pealkirja või teema poolest ning on tihti valmistatud väikese eelarvega.
Siire

Siire tähendab üleminekut ühest olekust teise või ühelt alalt teise.
Selle nimetuse all on tuntud:
Aili Jõgi

Aili Jõgi (kuni 1958. aastani Aili Jürgenson; 24. mai 1931 Tallinn – 9. august 2017) oli Eesti vabadusvõitleja, laskesportlane ja treener.
Tõnismäe monumendi õhkulaskmine.
Koos kooliõe Ageeda Paaveliga lasi ta 8. mail 1946 õhku Tallinna vallutamisel langenud punaarmeelastele pühendatud puust monumendi Tõnismäe haljakul. Koolitüdrukud tabati. Aili oli oma 15. sünnipäeval Pagari tänava NKVD maja keldri vangikambris. Karistuseks saadeti ta aastateks Nõukogude vangilaagrisse Siberis. 21. septembril 1947 avati samas pronkssõdurina tuntud monument.
Ajaloolase Peeter Kaasiku koostatud ajaloolises õiendis on sündmust kirjeldatud järgmiselt: "Monumendisõjast ei jäänud kõrvale ka Tõnismäe "Vabastajate väljak". Ööl vastu 8. mai 1946 lasid koolitüdrukud Ageeda Paavel ja Aili Jürgenson õhku esialgse puust ausamba. Ageeda Paavel kirjeldab sündmusi järgmiselt: "/.../ Meie armsad ausambad hakkasid üksteise järel kaduma. Kuidagi pidi neile tagasi tegema ja valik langes Tõnismäel asuvale nn vabastajate ausambale. See asus praeguse pronksmehe platsil kirikupoolses servas. See oli umbes meetrikõrgune puust tüvipüramiid, mille paksust oli vast paarkümmend sentimeetrit, ilmetut sinist värvi, tipus plekist punane viisnurk. /.../ Lõhkeaine ja õpetuse saime Juhanilt [Juhan Kuusk] Ega seal midagi keerukat polnudki. Tähtis oli, et süütenöör oleks meid päästvaks jooksuks piisavalt pikk. Oligi. Paugu materjalid panime paika koos Ailiga, toetajaid meil ei olnud. Meile tegi asja kergemaks see, et valvemiilits flirtis eemal oma tüdrukuga ja ei märganud meid. Kuigi too tüdruk meie rühma ei kuulunud, võeti temagi hiljem kinni. /.../ Tolleaegsed ajalehed sellest muidugi midagi ei kirjutanud ja kiiresti suudeti vastu "võidupüha" ausammas taastada, kuid enamusel pealinlastel oli monumendi õhkulaskmine teada. Tüdrukute algatus ei jäänud järelkajata ja sarnased sambad lasti õhku ka Rakveres ja Tartus."
Isiklikku.
Tema abikaasa oli Ülo Jõgi.
Potjomkini küla

Potjomkini küla (vene keeles "потёмкинская деревня") on tegelikkusest loodud ilustatud mulje. Väljend tekkis 18. sajandi lõpus, kui vürst Grigori Potjomkin laskis Vene keisrinna Katariina II ringreisi ajal Novorossias 1787 väidetavasti püstitada külade makette, et jätta muljet, nagu oleks piirkond tihedalt asustatud ja valitseks üldine heaolu.
Viies kolonn

Viies kolonn (hispaania keeles "quinta columna") on kaitseliinide või riigipiiride piires spionaaži või sabotaažiga tegelev vaenlase salajaste poolehoidjate või toetajate rühm.
Nimetus tuli käibele Hispaania kodusõjas mässulise kindrali Emilio Mola ütlusest, kes teatas oktoobris 1936 raadios: "Madridi ründab neli kolonni ja neid toetab linnas asuv viies kolonn". Nimetatud viies kolonn aitas mässulistel sabotaaži, spionaaži ja diversiooniga linna vallutada. Nii hakati nimetama ka kodusõjas vabariiklaste tagalas 1936–1939 tegutsenud kindral Francisco Franco agentuuri. 
Teise maailmasõja ajal nimetati "viiendaks kolonniks" ka fašistlikke ja natsionaalsotsialistlikke ühendusi. Külma sõja ajal peeti viienda kolonni all silmas vastasleeri luureorganisatsioone või lääneriikide kommunistlikke parteisid.
Tänapäeval võidakse viiendaks kolonniks nimetada ka ühe riigi territooriumil elavaid teise riigi kodanikke või rahvusvähemusi või nende organisatsioone või muid ühendusi, kes tegutsevad mõne välisriigi huvides.
Mäss

Mäss on vastuhakk võimule, harilikult selle vägivaldseks vääramiseks, millega kaasneb materiaalsete väärtuste häving. 
Valik sõnade "mäss", ülestõus, vastupanuvõitlus jt vahel sõltub suuresti vaatepunktist, tegu ei ole täissünonüümidega.
Kolonn

Kolonn (ladina sõnast "columna" 'sammas') on hulk sõdureid, kes moodustavad rivi nii, et üksteise seljataga on rohkem mehi kui üksteise kõrval.
Sabotaaž

Sabotaaž ehk saboteerimine on igasugune varjatud vastutegutsemine või sihilik (meelega) töö nurjamine.
Saboteerimisega tegeleja on sabotöör.